turjo4nis/wikipedia-bn-dump-20250701 huggingface dataset:
প্যাট ক্রেরান্ড

প্যাট্রিক টিমোথি ("প্যাডি") ক্রেরান্ড (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।

সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।

১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।

১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।

বর্তমানে তিনি ম্যানচেস্টার ইউনাইটেড টেলিভিশন (MUTV), এ স্টিভ বাওয়ার সাথে নিয়মিত বিষেষজ্ঞ হিসেবে ক্রেরান্ড এন্ড বাওয়ার... ইন এক্সট্রা টাইম অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।

১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।

তথ্যসূত্র 

১৯৩৯-এ জন্ম
স্কটল্যান্ডীয় ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
দক্ষিণ আফ্রিকায় প্রবাসী ফুটবলার
জীবিত ব্যক্তি
স্কটল্যান্ডের আন্তর্জাতিক ফুটবলার
সেল্টিক ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উইলফ ম্যাকগিনেস

উইলফ ম্যাকগিনেস (জন্ম অক্টোবর ২৫, ১৯৩৭, ম্যানচেস্টার, ইংল্যান্ড) ছিলেন একজন ইংরেজ ফুটবল খেলোয়াড় ও ম্যানেজার যিনি ইংল্যান্ডের পক্ষে দু'বার আন্তর্জাতিক খেলায় অংশ নিয়েছেন। স্যার ম্যাট বাজবির কাছ থেকে দায়িত্ব নিয়ে ম্যানচেস্টার ইউনাইটেডের ম্যানেজার হবার কারণেই তিনি মূলত পরিচিত। তার ছেলে পল ম্যাকগিনেস বর্তমানে ম্যানচেস্টার ইউনাইটেডের অণুর্ধ-১৮ দলের ম্যানেজার এবং ১৭-২১ বছর বয়সীদের জন্য পরিচালিত উয়ুথ অ্যাকাডেমীর সহকারী পরিচালক।

খেলোয়াড়ী জীবন 
খেলোয়াড় হিসেবে তিনি ম্যানচেস্টার, ল্যাঙ্কাশায়ার ও ইংল্যান্ডকে বিদ্যালয় পর্যায়ে নেতৃত্ব দিয়েছেন এবং ১৯৫৩ সালের জানুয়ারিতে ম্যানচেস্টার ইউনাইটেডের হয়ে চুক্তিবদ্ধ হয়েছেন। ১৯৫৩ সালের ৮ অক্টোবর উভসের বিপক্ষে ১৭ বছর বয়সে তার অভিষেক ঘটে। দলে তার অবস্থান নিয়ে প্রচন্ড প্রতিযোগিতা ছিল, তবে তিনি ১৯৫৬ সালের লীগ শিরোপার মেডেলের ভাগীদার হবার যোগ্য বিবেচিত হয়েছিলেন।

১৯৫৮ সালে মিউনিখ বিমান দুর্ঘটনার সময় তিনি ইউনাইটেডের খেলোয়াড় ছিলেন তবে দুর্ঘটনার আঘাতে তিনি পরে আর খেলতে পারেননি। ভাঙ্গা পায়ের জন্য মাত্র ২২ বছর বয়সেই তার ক্যারিয়ার শেষ হয়ে যায়।

ব্যবস্থাপনা ক্যারিয়ার 
তিনি ইউনাইটেডের সাথে যুক্ত থাকেন এবং ১৯৬৯ সালে স্যর ম্যাট বাজবি অবসর নেয়ার পর রিজার্ভ দলের ম্যানেজার থেকে তাকে পদোন্নতি দিয়ে মূল একাদশের ম্যানেজার করা হয়। ৩১ বছর বয়সে ম্যানেজার হবার পর তার প্রথম মৌসুম ছিল ব্যর্থতায় ভরপুর। যদিও তিনি যথেষ্ট আত্মবিশ্বাসী এবং পরিনত ছিলেন, তবে কিংবদন্তিতুল্য বাজবির উত্তরসূরী হওয়া চাট্টিখানি ব্যপার ছিলনা। স্যার ম্যাট বাজবির ছায়াতলে ইউনাইটেড সম্ভাব্য সকল ট্রফিই জিতেছিল কিন্তু দুর্ভাগ্যজনকভাবে ম্যাকগিনেসের নেতৃত্বে দলের প্রধান খেলোয়াড়, ল, ক্রেরান্ড ও নবি স্টাইলেসের ফর্ম খারাপ হয়ে পড়ে এবং জর্জ বেস্টের সমস্যা দেখা দেয়।

বলা হত যে ম্যাকগিনেস খেলোয়াড়দের খুবই ঘনিষ্ঠ ছিলেন এবং প্রয়োজনের সময় কুড়াল চালাতেও তিনি অদ্ভুত রকমের নির্দয় ছিলেন। দলের অবস্থা নাজুক হয়ে পড়লে স্যার বাজবি ছয় মাস সাধারণ ম্যানেজার হিসেবে দায়িত্ব পালন করেন এবং শেষমেশ ম্যাকগিনেসকে তার পুরানো কোচিং-এর দায়িত্ব দেয়া হয়। কৌতুক করে বলা হত যে ম্যাকগিনেস চার মৌসুম ম্যানেজার ছিলেন - শরৎ, শীত, বসন্ত ও গ্রীষ্ম মৌসুমের!

অতিরিক্ত চাপের কারণে তার মাথায় টাক পড়ে এবং তিনি এরিস ফুটবল ক্লাব ও ইয়র্ক সিটি ফুটবল ক্লাব এর ম্যানেজার হন। ইয়র্কে তার মৌসুম ম্যানচেস্টার ইউনাইটেডে কাটানো মৌসুম থেকেও খারাপ ছিল। তিনি এমন একটি দলের ম্যানেজার হয়েছিলেন যেটি সদ্য সর্বোচ্চ লীগ বিজয়ের রেকর্ড করেছে এবং এই দলকেই তিনি রেলিগেশনে ফেলে দিয়েছেন। এ দলে তিনি দু মৌসুম দায়িত্ব পালন করে পরের মৌসুমের মাঝামাঝি হাল সিটি এর সহকারী ম্যানেজার হন এবং পরে বারি ফুটবল ক্লাবের কোচিং কর্মকর্তা হিসেবে কাজ করেন।

জীবনী 
 The King - chapter 12 A Gradual Decline. Law, Denis and Harris, Bob. Bantam Press 2003. 
 Biography on Manchester United Official Web Site

ব্যাবস্থাপনার পরিসংখ্যান

তথ্যসূত্র

বহিঃসংযোগ 
 

১৯৩৭-এ জন্ম
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ম্যানচেস্টার ইউনাইটেড ম্যানেজার
জীবিত ব্যক্তি
ম্যানচেস্টারের ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
ইংরেজ ফুটবল ম্যানেজার
আতাওয়ালপা

আতাওয়ালপা বা আতাহুয়াল্পা () (জীবনকাল: মার্চ ২০, ১৪৯৭, কারানকি ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল তাওয়ান্তিনসুইয়ু। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহণ করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। আতাহুয়াল্পা স্পেনীদের হাতে নিহত হয়েছিলেন।

ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।

তথ্যসূত্র

বহিঃসংযোগ 
 একজন ইনকা রাজাকে আটক করার কাহিনী

১৫০২-এ জন্ম
১৫৩৩-এ মৃত্যু
ইনকা সম্রাট
১৫০০-এর দশকে জন্ম
সিংহাসনচ্যুত রাজশাসক
বাংলাদেশ মান সময়

বাংলাদেশ মান সময় (BST) হচ্ছে বাংলাদেশের সময় স্থান যেটি সারা দেশে একই এবং ইউটিসির সাথে ৬ ঘণ্টা যোগ করে পাওয়া যায় । বাংলাদেশে ২০০৯ সালে স্বল্প সময়ের জন্য দিবালোক সংরক্ষণ সময় ব্যবহার শুরু হয়েছিল। বাংলাদেশের মান সময় ৯০° পূর্ব দ্রাঘিমাংশের উপর নির্ধারন করা হয়েছে, যে রেখাটি ঢাকা বিভাগের মানিকগঞ্জ জেলার হারুকান্দি ইউনিয়নের উপর দিয়ে গেছে ।

ইতিহাস 

১৮৫৮ থেকে ১৯৪১ এর মধ্যে বাংলা অঞ্চল  ব্রিটিশ শাসনের অধীনে ছিলো এবং কলকাতার সময় (ইউটিসি+৫:৫৩:২০) ব্যবহৃত হতো।

 ১ অক্টোবর ১৯৪১-এ, এটি পরিবর্তন ঘটে হয় ইউটিসি+০৬:৩০
 ১৫ই মে ১৯৪২-এ এটি পরিবর্তন ঘটে হয় ইউটিসি+০৫:৩০ 
 ১ সেপ্টেম্বর ১৯৪২-এ, এটি পুনরায় ইউটিসি+০৬:৩০

১৯৪৭-এ ভারতবর্ষের স্বাধীনতার পর, ব্রিটিশ ইন্ডিয়া ভারত ও পাকিস্তান দুইভাগে ভাগ হয়, যেটির পূর্ব পাকিস্তান হচ্ছে বর্তমানের বাংলাদেশ। এই বিভক্তিকরণের ফলে পূর্ব পাকিস্তানের মান সময় তাৎক্ষনিক ভাবে আক্রান্ত হয়নি।

১৯৫১-এ, এটি পরিবর্তন ঘটে ইউটিসি+০৬:৩০ থেকে হয় ইউটিসি+০৬:০০,  আর এই মান সময় বাংলাদেশে এখন পর্যন্ত ব্যবহৃত হচ্ছে।

৮ মে ২০১৪ সালে, বাংলাদেশ স্ট্যান্ডার্ড অ্যান্ড টেস্টিং ইনস্টিটিউটের (বিএসটিআই) উদ্যোগে গ্রিনিচ মান সময়ের সাথে +৬:০০ ঘন্টা পার্থক্য রেখে আনুষ্ঠানিকভাবে বাংলাদেশ মান সময় চালু করা হয়।

তথ্যসূত্র

বহিঃসংযোগ 
 বাংলাদেশে বর্তমান সময়
 ঢাকায় বর্তমান স্থানীয় সময়

বাংলাদেশের ভূগোল
সময় অঞ্চল
ইউটিসি+০৬:০০

ইউটিসি+০৬:০০ একটি সময় অঞ্চল, যা সর্বজনীন সমন্বিত সময় (ইউটিসি) থেকে ৬ ঘণ্টা এগিয়ে।

মান সময় হিসাবে (সারা বছর) 
প্রধান শহর: চট্টগ্রাম, ঢাকা, থিম্ফু, বিশকেক, ওমস্ক

দক্ষিণ এশিয়া 
  – বাংলাদেশ মান সময়
  – ভুটান সময়
 
 ব্রিটিশ ভারত মহাসাগরীয় এলাকা

মধ্য এশিয়া 
  – কিরগিজস্তান সময়

উত্তর এশিয়া 
  – ওমস্ক সময়
 সাইবেরিয়ান ফেডারেল জেলা
 ওমস্ক ওব্লাস্ট

তথ্যসূত্র

আরও দেখুন 
 ভুটান সময়
 বাংলাদেশ মান সময়
 রাশিয়ায় সময়

ইউটিসি অফসেট
বাংলাদেশের সময়
ইউটিসি+০৫:৩০

ইউটিসি+০৫:৩০ একটি সময় অঞ্চল, যা সর্বজনীন সমন্বিত সময় (ইউটিসি) থেকে ৫ ঘণ্টা ৩০ মিনিট এগিয়ে। ভারত ও শ্রীলঙ্কায় এই সময় ব্যবহার করা হয় এবং নেপাল, পাকিস্তান ও বাংলাদেশে এই সময় আগে ব্যবহার করা হতো। প্রায় ১৪০ কোটি জনসংখ্যা এই সময় অঞ্চলের অন্তর্গত এবং এটি ইউটিসি+০৮:০০-এর পর দ্বিতীয় সবচেয়ে জনবহুল সময় অঞ্চল।

মান সময় হিসাবে (সারা বছর) 
প্রধান শহর: দিল্লি, মুম্বই, কলকাতা, চেন্নাই, বেঙ্গালুরু, হায়দ্রাবাদ, কোচি, আহমেদাবাদ, পুণে, জয়পুর, কানপুর, লখনউ, ইন্দোর, কোয়েম্বাটুর, প্রয়াগরাজ, গুয়াহাটি, শ্রীনগর, মাদুরাই, মহীশূর, লুধিয়ানা, বিশাখাপত্তনম, পাটনা, বারাণসী, ভুবনেশ্বর, পোর্ট ব্লেয়ার, কলম্বো, জাফনা, ত্রিঙ্কোমালি, ক্যান্ডি

দক্ষিণ এশিয়া 
  – ভারতীয় প্রমাণ সময়
  – শ্রীলঙ্কা মান সময়

আরও দেখুন 
 ভারতের সময়

তথ্যসূত্র 

ইউটিসি অফসেট
ভারতের সময়
শ্রীলঙ্কার সময়
ইউটিসি±০০:০০

ইউটিসি±০০:০০ হল নিম্নলিখিত সময়:
 স্থানাংকিত আন্তর্জাতিক সময় (বিশ্বের নাগরিক সময়ের ভিত্তি)
 গ্রীনউইচ মান সময়
 পশ্চিম ইউরোপীয় সময় (পর্তুগাল, যুক্তরাজ্য এবং আয়ারল্যান্ড)
 অ্যাজোরেস গ্রীষ্মকালীন সময়
 পূর্ব গ্রীনল্যান্ড গ্রীষ্মকালীন সময়
 পশ্চিম সাহারা মান সময়
 জুলু সময় অঞ্চল

মান সময় হিসাবে (উত্তর গোলার্ধে শীতকাল)

ইউরোপ 
 
 ফারো দ্বীপপুঞ্জ

আটলান্টিক দ্বীপসমূহ 
 
 কানারি দ্বীপপুঞ্জ

দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল) 
 
 ইত্তাক্কোর্তুরমিট এর কাছাকাছি একটি পূর্বাঞ্চল
 
 আজোরেস

মান সময় হিসাবে (সারা বছর)

পশ্চিম আফ্রিকা

আটলান্টিক দ্বীপসমূহ 
 
 ডেনমার্কশাভন এবং পার্শ্ববর্তী এলাকা
 
 
 সেন্ট হেলেনা, অ্যাসেনশোন দ্বীপ এবং ত্রিস্টান দা কুনহা (ইউকে তে)

তথ্যসূত্র 

ইউটিসি অফসেট
সময় অঞ্চল
ভারতীয় প্রমাণ সময়

ভারতীয় প্রমাণ সময় (আইএসটি) হচ্ছে সারা ভারতের জন্য ব্যবহৃত সময় স্থান। গ্রিনিচের সাথে এর সময় পার্থক্য ইউটিসি+৫:৩০। ভারত দিবালোক সংরক্ষণ সময় ব্যবহার করে না। ১৯৬২ ও ১৯৬৫ সালে যুদ্ধ চলাকালে অবশ্য কিছু সময়ের জন্য দিবালোক সংরক্ষণ সময় ব্যবহৃত হয়েছে।

ভারতের মান সময় গ্রিনিচ থেকে ৮২.৫° পূর্ব দ্রাঘিমাংশ ধরে হিসেব করা হয়, যে রেখাটি উত্তর প্রদেশ রাজ্যের এলাহাবাদের নইনি-র উপর দিয়ে গেছে।

ভারতের ও আমেরিকা যুক্তরাষ্ট্রের প্রমাণ সময় ৪টি।

বহিঃসংযোগ

সময় অঞ্চল
ভারতের ভূগোল
চেতনা

চেতনা () মনের একটি ধর্ম বা বৈশিষ্ট্য যাকে আরও অনেকগুলি মানসিক বৈশিষ্ট্যের সমষ্টি হিসেবে গণ্য করা হয়, যেমন আত্মমাত্রিকতা, আত্মচেতনা, অনুভূতিশীলতা, পৃথকীকরণ ক্ষমতা, এবং নিজের সত্তা ও আশেপাশের পরিবেশের মধ্যকার সম্পর্ক অনুধাবনের ক্ষমতা। মনের দর্শন, মনোবিজ্ঞান, স্নায়ুবিজ্ঞান এবং বোধ বিজ্ঞানে চেতনা নিয়ে ব্যাপক গবেষণা হয়।

গ্রন্থপঞ্জি

সাধারণ

গবেষণা পত্রিকা 
 Journal of Consciousness Studies
 Consciousness and Cognition

বহিঃসংযোগ 
 Online papers on consciousness
 Psyche, an electronic journal
 Science and Consciousness Review

 What Is Consciousness 

মনের দর্শন
বিজ্ঞানের দর্শনের ধারণা
মূল বিষয়ের নিবন্ধ
চেতনা
সংজ্ঞানাত্মক স্নায়ুবিজ্ঞান
সংজ্ঞানাত্মক মনোবিজ্ঞান
জ্ঞানতত্ত্বের ধারণা
মনের দর্শনের ধারণা
উদ্গম
মানসিক প্রক্রিয়া
মনের অধিবিদ্যা
স্নায়ুমনোবৈজ্ঞানিক মূল্যায়ন
সত্তাতত্ত্ব
ঘটনাবিদ্যা
মনের তত্ত্ব
পরিমাপের একক

যে আদর্শ পরিমাণের সাথে তুলনা করে কোনো ভৌত রাশিকে পরিমাপ করা হয় তাকে, পরিমাপের একক বলা হয়। অর্থাৎ, কোনো ভৌতরাশির যে নির্দিষ্ট ও সুবিধাজনক পরিমাণকে প্রমান ধরে প্রদত্ত রাশিটি বা সমজাতীয় রাশিসমূহকে পরিমাপ করা হয়, তাকে ঐ রাশির একক বলে।

কোন ভৌত রাশি পরিমাপের জন্য দুইটি জিনিসের প্রয়োজন হয়। একটি হল রাশিটির মান এবং অন্যটি একক। পরিমাপের একক মানব সভ্যতার ইতিহাসে একটি গুরুত্বপূর্ণ ভূমিকা পালন করেছে। কারণ মানুষ প্রথমত এই এককগুলোর মাধ্যমেই পরিমাপ ব্যবস্থার সৃষ্টি করেছিল এবং এর প্রয়োজনেই সৃষ্টি হয়েছিল গণিতের, আর গণিতের মাধ্যমেই বিজ্ঞানের ভিত্তি স্থাপিত হয়েছে।

ইতিহাস

যান্ত্রিক একক

বৈদ্যুতিক একক 
বিদ্যুৎ ইলেকট্রিসিটি,ইলেকট্রনের প্রবাহকেই বিদ্যুৎ বলে।
ইংরেজি কারেন্ট (Current) বাংলায় যার অর্থ  স্রোত, আমরা বিদ্যুৎ বুঝাতে এই শব্দটাই ব্যবহার করে থাকি। যাকে ইংরেজি অক্ষর "I" দ্বারা প্রকাশ করা হয়।
বিদ্যুতের একক এম্পিয়ার (Ampere), যাকে ইংরেজি অক্ষর "A" দ্বারা প্রকাশ করা হয়।
ভোল্টেজঃ বৈদ্যুতিক চাপকেই ভোল্টেজ বলে। যাকে ইংরেজি বড় হাতের অক্ষর "V" দ্বারা প্রকাশ করা হয়।    
ভোল্টেজের একক হলো, ভোল্ট, একে ইংরেজি অক্ষর "v" দ্বারা প্রকাশ করা হয়।
রেজিস্ট্যান্সঃ বিদ্যুৎ প্রবাহে বাঁধাই হলো রেজিস্ট্যান্স। যাকে ইংরেজি অক্ষর "R" দ্বারা প্রকাশ করা হয়।
এর একক হলো ওহম, যাকে গ্রিক অক্ষর ওমেগা "♎" দ্বারা প্রকাশ করা হয়।
জার্মানি বিখ্যাত বিজ্ঞানী জর্জ সাইমন ওহম, ১৮৮৬ সালে, কারেন্ট, ভোল্টেজ ও রেজিস্ট্যান্সের মধ্যে সম্পর্কের একটি সূত্র আবিষ্কার করেন,যাকে ওহমের সূত্র বলা হয়।
সূত্রঃ
I=V/R
V=IxR
R=V/I

আলোকবিজ্ঞানের একক

বিকিরণ সম্পাত একক

তথ্যসূত্র 

 বাংলা একাডেমী বিজ্ঞান বিশ্বকোষ

বহিঃসংযোগ 
 Perspectives on the magnitude of various units of measure. Database for examination.
 Unit Conversion : Oil Industry Conversions
 Official BIPM website
 Canada - Weights and Measures Act 1970-71-72 
 UK - Units of Measurement Regulations 1995
 UK Metric Association
 US Metric Association
 The Unified Code for Units of Measure (UCUM)
 A Dictionary of Units of Measurement  - Center for Mathematics and Science Education, University of North Carolina

একক
পরিমাপের একক
পরিমাপ
অচল পরিমাপের একক
একক পদ্ধতি
পানির ঊর্ধ্বমুখী প্রবাহ

পানির ঊর্ধ্বমুখী প্রবাহ বা জলের ঊর্ধ্বমুখী প্রবাহ (Upwelling) সমুদ্রবিজ্ঞান ও মিঠাপানির বিজ্ঞানে বহুল ব্যবহৃত একটি শব্দ। যে পদ্ধতিতে গভীর সমুদ্র বা হ্রদের তলদেশ থেকে পুষ্টিসমৃদ্ধ পানি উপরে আসে এবং এসে উপরিতলের পানির ভালোভাবে মিশ্রিত হয় তাকে আপওয়েলিং বা পানির ঊর্ধ্বমুখী প্রবাহ বা পানির উপরে উত্থিত হওয়ার ঘটনা বলে। এই প্রক্রিয়ার কারণেই সমুদ্র বা গভীর হ্রদে আলোকিত অঞ্চলের পানি উর্বর হয় এবং এতে প্রচুর ফাইটোপ্ল্যাংকটন জন্মায়।

বহিঃসংযোগ 
 Wind Driven Surface Currents: Upwelling and Downwelling

সমুদ্রবিজ্ঞান
মিঠাপানির বিজ্ঞান
পানি
জলজ বাস্তুসংস্থান
মাৎস্যবিদ্যা
এডুবুন্টু

এডুবুন্টু () একটি লিনাক্স কার্নেলে উবুন্টুর উপর ভিত্তি করে তৈরিকৃত অপারেটিং সিস্টেম। পূর্বে এটি উবুন্টু এডুকেশন এডিশন নামে পরিচিত ছিল। এটি উবুন্টু অপারেটিং সিস্টেমের অফিসিয়াল ডেরিভেটিভ। যা প্রধানত স্কুলগামী শিক্ষার্থীদের উদ্দেশ্যে তৈরী করা হয়েছে। তবে স্কুলের পাশাপাশি এটি ব্যক্তিগত বা কমিউনিটিতে সমানভাবে ব্যবহার উপযোগী।

এডুবুন্টু তৈরী করা হয়েছে বিভিন্ন দেশের শিক্ষক এবং প্রযুক্তিবিদদের সাথে আলোচনার মাধ্যমে। প্রধানত উবুন্টু অপারেটিং সিস্টেমের উপর ভিত্তি করে এডুবুন্টু তৈরী করা হয়েছে। সেই সাথে এখানে এলটিএস থিন ক্লায়েন্ট এবং শিক্ষার কাজে ব্যবহার উপযোগী বেশ কিছু অ্যাপলিকেশন ব্যবহার করা হয়েছে। ৬-১৮ বছর বয়সের শিক্ষার্থিদের উদ্দশ্য করে এই সফটওয়্যার গুলি তৈরী করা হয়েছে।

বৈশিষ্ট সমূহ 

এডুবুন্টুতে লিনাক্স টারমিনাল সার্ভার প্রকল্প অন্তর্ভুক্ত করা হয়েছে। একই সাথে এখানে রয়েছে শিক্ষার কাজে ব্যবহার উপযোগী বেশ কিছু সফটওয়্যার যেমন GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, OpenOffice.org, Gnome Nanny এবং iTalc সহ অন্যান্য। এডুবন্টু প্রকাশের প্রথম দিকে শিপইট এর মাধ্যমে বিনামূল্যে সিডি বিতরণ করা হত। কিন্তু ৮.১০ সংস্করণের পর থেকে এখন শুধুমাত্র ডিভিডি ফরম্যাটে ডাউনলোড করার সুযোগ দেয়া হচ্ছে।

এডুবিন্টুতে ডিফল্ট গ্রাফিকাল ইউজার ইন্টারফেস হিসাবে গানোম ব্যবহার করা হয়। কিন্তু এর পাশাপাশি ৭.১০ সংস্করণের পর থেকে এডুবুন্টু কেডিই নামে কেডিই সংস্করণ প্রকাশ করা হচ্ছে।

বিভিন্ন ক্ষেত্রে ব্যবহার 
ম্যাকেডোনিয়ায় সরকারী ভাবে সকল প্রাথমিক এবং মাধ্যমিক বিদ্যালয়ে এডুবুন্টু ব্যবহারের সিদ্ধান্ত নিয়েছে। "প্রতিটি শিশুর জন্য কম্পিউটার" নামের একটি প্রকল্পের মাধ্যেমে এই কাজটি শুরু করা হয়। ২০০৮ সালে এই প্রকল্পটি চালু করা হয়েছে।

সংস্করণসমূহ 

প্রথম এডুবুন্টু রিলিজটি উবুন্টুর ৫.১০ রিলিজের সাথে মিলে যায়, যেটির কোড নাম ছিলো ব্রিজি ব্যাজার এবং এটি প্রকাশের তারিখ ছিলো ২০০৫-১০-১৩। এডুবুন্টুর ৮.০৪ নং হার্ডি হ্যারন সংস্করণের সময় এটিকে উবুন্টু এডুকেশন এডিশন নাম দেয়া হয়। এই সময়ে এটি একটি ইনস্টলেবল লাইভ সিডি হওয়ার পরিবর্তে একটি মানক উবুন্টু ইনস্টলেশনের জন্য একটি অ্যাড-অন হিসেবে পরিবর্তিত হয়েছিল। সংস্করণ ৯.১০ থেকে, এডুবুন্টু একটি অ্যাড-অন সিডির পরিবর্তে একটি পূর্ণ সিস্টেম ডিভিডি হিসেবে উপলব্ধ হয়ে গেছে। এডুবুন্টু অফিসিয়াল উবুন্টু রিপোজিটরিগুলি (প্রধানত উবুন্টু এবং কুবুন্টু) ব্যবহার করে "এডুবুন্টু" প্যাকেজগুলির একটি নির্বাচন দ্বারা ইনস্টল করা যায়।

এডুবুন্টু ১৪.০৪ থেকে এলটিএস-সর্বস্ব সংস্করণ হয়ে গিয়েছিলো। এডুবুন্টু ঘোষণা করেছিলো যে, তারা ১৬.০৪ এলটিএস আপডেটটি বাদ দেবে এবং অবদানকারীর অভাবে ১৪.০৪-এ স্থির থাকার পরিকল্পনা করেছিলো। এর পরে এটি বেশ কয়েক বছরের জন্য বন্ধ হয়ে যায়, তবে এপ্রিল ২০২৩-এর হিসাবে, এই ডিস্ট্রোটি একটি অফিসিয়াল ফ্লেভার হিসেবে ফিরে এসেছে।

তথ্যসূত্র

বহিঃসংযোগ 
 

উবুন্টু (অপারেটিং সিস্টেম)
ডেবিয়ান
ওপেন সোর্স
অপারেটিং সিস্টেম
মুক্ত সফটওয়্যার
২০০৫-এর সফটওয়্যার
লিনাক্স ডিস্ট্রিবিউশন
সেল্টিক ফুটবল ক্লাব

সেল্টিক ফুটবল ক্লাব () একটি স্কটিশ ফুটবল ক্লাব, যারা স্কটল্যান্ডের ফুটবলের শীর্ষ বিভাগ স্কটিশ প্রিমিয়ার লীগে খেলে থাকে। ক্লাবের পূর্ণনাম দ্য সেল্টিক ফুটবল ক্লাব, তবে এটিকে ভুল করে গ্লাসগো সেল্টিক বা সেল্টিক গ্লাসগো নামেও ডাকা হয়। ১৯৯৪ সাল পর্যন্ত ক্লাবের নাম ছিল দ্য সেল্টিক ফুটবল এন্ড অ্যাথলেটিক কোম্পানি লিমিটেড।

সেল্টিক তাদের নিজস্ব মাঠ সেল্টিক পার্কে খেলে থাকে যার ধারণক্ষমতা ৬০,৮৩২ এবং এটি বর্তমানে যুক্তরাজ্যের স্বিতীয় বৃহত্তম ক্লাব স্টেডিয়াম। ২০০৫-০৬ মৌসুমে সেল্টিক পার্কের গড় দর্শক ছিল ৫৮,১৪৯, যা যুক্তরাজ্যে গড় দর্শকের দিক দিয়ে কেবল ম্যানচেস্টার ইউনাইটেডের পেছনে দ্বিতীয় অবস্থানে রয়েছে।

দীর্ঘদিনের চিরপ্রতিদ্বন্দ্বী রেঞ্জার্সের সাথে সেল্টিক ওল্ড ফার্ম নামে বিশ্বের সবচেয়ে বিখ্যাত প্রতিদ্বন্দ্বিতা গড়ে তুলেছে। সেল্টিক সাধারণত গ্লাসগোর রোমান ক্যাথলিক সম্প্রদায়ভুক্ত দল হিসেবে পরিচিত এবং আয়ারল্যান্ডের ক্যাথলিক সম্প্রদায়ের কাছ থেকেও সমর্থন পেয়ে আসছে। সেল্টিকের হোম জার্সি সবুজ ও সাদা আড়াআড়ি ডোরাকাটা শার্ট, সাদা প্যান্ট এবং সাদা মোজা।

১৯৬৭ সালে সেল্টিক প্রথম ব্রিটিশ ও উত্তর ইউরোপীয় দল হিসেবে ইউরোপীয়ান কাপ জিতেছিল, যা পূর্বে কেবল ইতালীয়, পর্তুগীজ এবং স্পেনীয় ক্লাবগুলোই জিতত। সে মৌসুমে সেল্টিক অংশ নেয়া সবগুলো প্রতিযোগিতাতেই চ্যাম্পিয়ন হয়েছে। এর মধ্যে রয়েছে স্কটিশ লীগ, স্কটিশ কাপ, ইউরোপীয়ান কাপ এবং গ্লাসগো কাপ।

সেল্টিক একমাত্র স্কটিশ দল যার কেবল স্থানীয় খেলোয়াড়দের নিয়ে গঠিত দল নিয়ে ফাইনালে খেলেছে; এসব খেলোয়াড়গণ ছিলেন স্কটল্যান্ডীয় এবং সকলে সেল্টিক পার্ক স্টেডিয়ামের ৩০ মাইল ব্যাসার্ধের মধ্যে বাস করতেন। ১৯৭০ সালে সেল্টিক ইউরপীয়ান কাপের ফাইনালে উঠে, কিন্তু ফেয়েনর্ড রটারডাম দলের কাছে পরাজিত হয়। ২০০৩ সালে মার্টিন ও'নিল দলটিকে উয়েফা কাপ ফাইনালে উঠিয়েছিলেন। সেভিলায় অনুষ্ঠিত সে খেলায় তারা এফ.সি. পোর্টোর কাছে ৩-২ গোলে পরাজিত হয়। প্রায় ৮০,০০০  সেল্টিক সমর্থক ম্যাচ দেখতে গিয়েছিলেন।

২০০৬-০৭ মৌসুমে সেল্টিক স্কটিশ প্রিমিয়ার লীগ এবং স্কটিশ কাপ জিতেছে।

তথ্যসূত্র

বহিঃসংযোগ 
 Official website
 BBC Sport - Celtic portal

 
স্কটল্যান্ডীয় ফুটবল ক্লাব
অনির্বাসিত ফুটবল ক্লাব
১৮৮৮-এ প্রতিষ্ঠিত ফুটবল ক্লাব
স্কটল্যান্ডের ফুটবল ক্লাব
উয়েফা চ্যাম্পিয়নস লিগ বিজয়ী ক্লাব
আবেরডিন ফুটবল ক্লাব

আবেরডিন ফুটবল ক্লাব (; সাধারণত আবেরডিন এফসি নামে পরিচিত) হচ্ছে আবেরডিন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৩ সালের ১৪ই এপ্রিল তারিখে প্রতিষ্ঠিত হয়েছে। আবেরডিন এফসি তাদের সকল হোম ম্যাচ আবেরডিনের পিটোড্রি স্টেডিয়ামে খেলে থাকে; যার ধারণক্ষমতা হচ্ছে ২০,৮৬৬। বর্তমানে এই ক্লাবের ম্যানেজারের দায়িত্ব পালন করছেন ডেরেক ম্যাকইনস এবং সভাপতির দায়িত্ব পালন করছেন ড্যাভ করম্যাক। ইংরেজ গোলরক্ষক জোসেফ পিটার লুইস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আবেরডিন এফসি এপর্যন্ত ১৭টি শিরোপা জয়লাভ করেছে; যার মধ্যে ৪টি স্কটিশ লীগ, ১টি স্কটিশ চ্যাম্পিয়নশিপ, ৭টি স্কটিশ কাপ এবং ৬টি স্কটিশ লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে।

অর্জন

ঘরোয়া 
 স্কটিশ লীগ
 চ্যাম্পিয়ন (৪): ১৯৫৪–৫৫, ১৯৭৯–৮০, ১৯৮৩–৮৪, ১৯৮৪–৮৫
 রানার-আপ: ১৭ বার
 স্কটিশ কাপ
 চ্যাম্পিয়ন (৭): ১৯৪৬–৪৭, ১৯৬৯–৭০, ১৯৮১–৮২, ১৯৮২–৮৩, ১৯৮৩–৮৪, ১৯৮৫–৮৬, ১৯৮৯–৯০
 রানার-আপ: ৯ বার
 স্কটিশ লীগ কাপ
 চ্যাম্পিয়ন (৬): ১৯৫৫–৫৬, ১৯৭৬–৭৭, ১৯৮৫–৮৬, ১৯৮৯–৯০, ১৯৯৫–৯৬, ২০১৩–১৪
 রানার-আপ: ৯ বার

ইউরোপীয় 
 উয়েফা কাপ উইনার্স কাপ
চ্যাম্পিয়ন: ১৯৮২–৮৩

 উয়েফা সুপার কাপ
চ্যাম্পিয়ন: ১৯৮৩

তথ্যসূত্র

আরও পড়ুন

বহিঃসংযোগ 

  

 
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৯০৩-এ স্কটল্যান্ডে প্রতিষ্ঠিত
১৯০৩-এ প্রতিষ্ঠিত ফুটবল ক্লাব
অনির্বাসিত ফুটবল ক্লাব
রিচার্ড টলম্যান

রিচার্ড চেইস টলম্যান (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন।

জীবনী
টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইনস্টিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।

১৮৮১-এ জন্ম
১৯৪৮-এ মৃত্যু
মার্কিন বিশ্বতত্ত্ববিদ
মার্কিন পদার্থবিজ্ঞানী
ম্যানহাটন প্রকল্পের ব্যক্তিত্ব
ক্যালিফোর্নিয়া ইনস্টিটিউট অব টেকনোলজির শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন পদার্থবিজ্ঞানী
মার্কিন ভৌত রসায়নবিদ
মার্কিন ফিলোসফিক্যাল সোসাইটির সদস্য
কম্পনশীল মহাবিশ্ব

কম্পনশীল মহাবিশ্ব (oscillatory universe) কয়েকটি বিশ্বতাত্ত্বিক নীতির একটি অংশ যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন।

সংক্ষিপ্ত বিবরণ 
১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে।

একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন।

অন্যান্য বিশ্বতত্ত্ব 
 কনফরমাল কম্পনশীল বিশ্বতত্ত্ব
 লুপ কোয়ান্টাম বিশ্বতত্ত্ব

তথ্যসূত্র 

ভৌত বিশ্বতত্ত্ব
স্ট্রিং তত্ত্ব
আবুল হুসসাম

অধ্যাপক আবুল হুসসাম একজন বাংলাদেশী বিজ্ঞানী, তিনি দীর্ঘদিন গবেষণা করে কম খরচে ভূ-গর্ভস্থ আর্সেনিকযুক্ত পানি পরিশোধনের পদ্ধতি আবিষ্কার করেছেন।

শৈশব 
আবুল হুসসাম ১৯৫২ সালে বাংলাদেশের (তৎকালীন পূর্ব পাকিস্তান) কুষ্টিয়া জেলায় জন্মগ্রহণ করেন।

শিক্ষাজীবন 
আবুল হুসসাম ঢাকা বিশ্ববিদ্যালয় এর রসায়ন বিভাগ থেকে ১৯৭৫ সালে বিএসসি এবং ১৯৭৬ সালে এমএসসি সম্পন্ন করেন। ১৯৭৮ সালে তিনি মার্কিন যুক্তরাষ্ট্রে উচ্চশিক্ষার উদ্দ্যেশে গমন করেন। ১৯৮২ সালে যুক্তরাষ্ট্রের পিটসবার্গ বিশ্ববিদ্যালয় থেকে এনালিটিক্যাল রসায়নে পিএইচডি ডিগ্রী লাভ করেন। এই সময় তিনি মার্কিন যুক্তরাষ্ট্রের নাগরিকত্ব গ্রহণ করেন।

কর্মজীবন 
অধ্যাপক হুসসাম তার কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তার গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে।

প্রকাশনা ও উপস্থাপনা 
বিভিন্ন আন্তর্জাতিক ও প্রখ্যাত জার্নালে অধ্যাপক হুসসামের প্রায় শতাধিক প্রকাশনা রয়েছে। এছাড়াও বিভিন্ন আন্তর্জাতিক সম্মেলন ও অনুষ্ঠানে তার উপস্থাপনা রয়েছে।

পুরস্কার ও সম্মাননা 
 সম্মানসূচক ডক্টর অব সায়েন্স, ঢাকা বিশ্ববিদ্যালয়, ২০০৯
 ন্যাশনাল একাডেমি অফ ইঞ্জিনিয়ারিং, গ্রেইঞ্জার চ্যালেঞ্জ পুরস্কার, স্বর্ণপদক, ২০০৭।
 বাংলাদেশ আমেরিকান সোসাইটি অফ হিউম্যানিটি পুরস্কার, ২০০৭।
 টাইম ম্যাগাজিন, গ্লোবাল হিরোস অফ দি এনভায়রনমেন্ট পুরস্কার, ২০০৭।
 ডিস্টিংগুইশড এলুমনি পুরস্কার। রসায়নবিদ্যা বিভাগ। পিটসবার্গ বিশ্ববিদ্যালয়, ২০০৮।
 আউটস্ট্যান্ডিং আমেরিকান বাই চয়েস পুরস্কার, ইউএস সিটিজেনশিপ এ্যান্ড ইমিগ্রেশন্স সার্ভিস, ২০০৮।
 ডিস্টিংগুইশড স্পিকার সিরিজ পুরস্কার, কালামাযু ম্যাথ এ্যান্ড সায়েন্স সেন্টার, কালামাযু, মিশিগান, ২০০৮।
 মার্কেন্টাইল ব্যাংক ফাউন্ডেশান পুরস্কার ইন দি ফিল্ড অফ সায়েন্স এ্যান্ড টেকনোলজি, বাংলাদেশ, ২০১০।

তথ্যসূত্র

বহিঃসংযোগ 
 কেমিস্ট্রি.জিএমইউতে আবুল হুসসাম 
 কেমিস্ট্রি.জিএমইউতে উদ্ভাবনের বর্ণনা 
 ন্যাশনাল অ্যাকাডেমিসে প্রতিবেদন 

জীবিত ব্যক্তি
বাংলাদেশী রসায়নবিদ
ঢাকা বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে বাংলাদেশী অভিবাসী
বাংলাদেশী বিজ্ঞানী
বাঙালি বিজ্ঞানী
কুষ্টিয়া জেলার ব্যক্তি
পিটসবার্গ বিশ্ববিদ্যালয়ের প্রাক্তন শিক্ষার্থী